Gandia participa en la quarta Comissió de Drets de la Infància i de l'adolescència del Congrés dels Diputats
28 gener 2022

## Gandia participa en la quarta Comissió de Drets de la Infància i de l'adolescència del Congrés dels Diputats28 gener 2022Última actualització: 28 gener 2022

![](../gestion/img/05282ad9275bb8b708e66b06b4f1c0d4b9ac8d69d1cee2a59c27cdd56197b9c1.jpeg)  
  

La regidora delegada en matèria d'Infància, Liduvina Gil, va estar convidada per UNICEF per participar aquesta setmana en la quarta compareixença d'Infància davant la Comissió de drets de la Infància i de l'adolescència del Congrés dels Diputats.

En aquest Congrés s'ha informat, de primera mà, a les diputades i diputats de la Comissió les conclusions i propostes de Consells i Col·lectius de participació infantil i adolescents.

Gil ha afirmat que "és un orgull poder participar en aquestes jornades, que visualitzem el treball realitzat per les xiquetes, xiquets i adolescents a través dels diferents òrgans de participació" i ha afegit que "ha sigut una oportunitat única poder escoltar, les propostes realitzades per les xiquetes i xiquets que versen de temàtiques tan diverses com Violència i situacions d'agressió a xiquets i adolescents, violència tant física com psíquica, tant en l'entorn físic com a l'entorn d'internet on demanen més protecció i prevenció".

Les principals peticions fetes han sigut augmentar els òrgans de participació activa on puguen participar i sentir-se escoltats els més menuts; igualtat per a totes les persones; més formació i informació sobre bulling i ciberbulling, així com instruments de mediació a l'entorn escolar.

També s'ha mostrat la preocupació per aspectes com la pobresa infantil, el medi ambient, la utilització d'energies no contaminants o la mobilitat sostenible.

Finalment, l'edil delegada de la Infància ha declarat que "invertir en infància és invertir en el present i en el futur. Ha estat tota una lliçó i ens han fet veure tot el camí que encara ens queda per recórrer per ser la societat que ells aspiren".

[Twittear](https://twitter.com/share)